**Príloha 4**

**Veda, výskum, vzdelávanie, poradenstvo a informatika**

**1. Veda, výskum, vzdelávanie a poradenstvo v poľnohospodárstve a potravinárstve**

V roku 2015 v rezorte Ministerstva pôdohospodárstva a rozvoja vidieka SR riešilo projekty výskumu a vývoja so zameraním na poľnohospodárstvo a potravinárstvo Národné poľnohospodárske a potravinárske centrum ako priamo riadená príspevková organizácia výskumu a vývoja. Celkovo sa riešilo 22 rezortných projektov výskumu a vývoja, 1 projekt rámcových programov EÚ, 10 projektov operačného programu Veda a výskum, 39 projektov Agentúry na podporu výskumu a vývoja. Charakteristika projektov vychádzala z potrieb riešiť niektoré problematiky vo väčšom časovom intervale ako jeden rok. Strategickým cieľom bolo vytvoriť, získať a uplatniť nové poznatky pre realizáciu trvalo udržateľného rozvoja výkonného multifunkčného, environmentálne orientovaného a konkurencieschopného slovenského pôdohospodárstva v podmienkach Európskej únie a svetového agrárneho trhu. V konečnom dôsledku to pre rezortnú vedecko-výskumnú základňu znamená v rámci vedeckovýskumnej činnosti zabezpečiť prenos vedeckých poznatkov inovačného charakteru do pôdohospodárskej praxe.

Finančné prostriedky v roku 2015 boli rozdelené na dve skupiny výdavkov: účelová forma podpory výskumu a vývoja a inštitucionálna forma podpory výskumu a vývoja.

**Rezortné projekty výskumu a vývoja:** Tabuľka 1

|  |  |  |  |  |
| --- | --- | --- | --- | --- |
| **Názov organizácie výskumu a vývoja** | **Inštitucionálna forma v €** | **Účelová forma v €** | **Spolu čerpané finančné prostriedky na vedu v €** | **Počet projektov riešených a financovaných v rámci účelovej formy** |
| Národné poľnohospodárske a potravinárske centrum | **1 700 047** | **1 749 513** | **3 449 560** | **22** |

Prameň: MPRV SR

**Mimorezortné projekty výskumu a vývoja** Tabuľka 2

|  |  |  |  |  |  |  |
| --- | --- | --- | --- | --- | --- | --- |
| **Názov organizácie výskumu a vývoja** | **Projekty Rámcových programov EÚ** | | **Projekty z Operačného programu Veda a výskum** | | **Projekty Agentúry na podporu výskumu a vývoja** | |
| Čerpané finančné prostr. v € | Počet proj. | Čerpané finančné  prostr. v € | Počet proj. | Čerpané finančné prostr. v € | Počet proj. |
| Národné poľnohospodárske a potravinárske centrum | **58 047** | **1** | **454 661** | **10** | **1 022 527** | **39** |

Prameň: MPRV SR

**Najvýraznejšie realizačné výstupy z rezortných projektov výskumu a vývoja (za každú organizáciu) za rok 2015:**

**Národné poľnohospodárske a potravinárske centrum**

1. V roku 2015 bolo vyšľachtených a do Listiny registrovaných odrôd SR zapísaných 5 nových odrôd obilnín: pšenica letná forma ozimná PS Puqa a PS Jeldka, ovos siaty plevnatý jarný Vit, ovos siaty plevnatý ozimný PS Pankrác a ovos siaty nahý jarný Dunajec (všetky vyšľachtené na VŠS Vígľaš - Pstruša). Odroda ovsa siateho plevnatého ozimného PS Pankrác bola na medzinárodnej výstave "Agrokomplex 2015" ocenená "Zlatým kosákom".

2. Metodická príručka "Stanovenie vírusu mozaiky rajčiaka modernými molekulárno-biologickými metódami", (70 str.). Príručka bola na medzinárodnej výstave "Agrokomplex 2015" ocenená "Zlatým kosákom".

3. Metodika zakladania a obhospodarovania funkčných ekologických plôch v agrárnej krajine v súlade s požiadavkami EÚ, 9 s.

4. Publikácia: „Vplyv pôdnych pomocných látok na fyzikálne a chemické vlastnosti pôd“. 1. vyd. Lužianky: NPPC – Výskumný ústav agroekológie Michalovce, 2015. 95 s. ISBN 978- 80-971644-4-7.

5. Publikácia „Komplexné zhodnotenie aktuálneho stavu senzitívného územia Žilina s dopadom na riešenie pôdoochranných opatrení“. NPPC-VÚPOP: Bratislava, 2015, 77 s., ISBN 978-80-8163-006-4.

**Vzdelávanie**

Agroinštitút Nitra, štátny podnik ako rezortné vzdelávacie zariadenie Ministerstva pôdohospodárstva a rozvoja vidieka SR (ďalej MPRV SR) zabezpečuje ďalšie odborné vzdelávanie a odbornú prípravu pre široký okruh pracovníkov agresektoru, zároveň zabezpečuje účinný a efektívny prístup k požadovaným informáciám a informačným zdrojom pre rezort pôdohospodárstva a rozvoja vidieka a spojenie rezortu s národným a medzinárodným prostredím prostredníctvom informačných služieb a IT riešení.

**Celoživotné vzdelávania – ďalšie odborné vzdelávanie**

V roku 2015 Agroinštitútu Nitra, štátny podnik boli Ministerstvom školstva, vedy, výskumu a športu SR podľa § 9 ods. 2 zákona č. 568/2009 Z. z. o celoživotnom vzdelávaní a o zmene a doplnení niektorých zákonov vydané nasledovné potvrdenia o akreditácii vzdelávacích programov ďalšieho vzdelávania:

* Základy podnikania a podporné opatrenia v agrosektore v rozsahu 40 hodín
* Pestovanie a spracovanie liečivých rastlín v rozsahu 30 hodín
* Ošetrovanie ošípaných v rozsahu 16 hodín
* Pôdohospodársky poradca
* Vstupná odborná príprava pôdohospodárskych poradcov – 32 hodín
* Aktualizačná odborná príprava pôdohospodárskych poradcov – 16 hodín
* Základy podnikania v poľnohospodárstve
* Základy živočíšnej výroby - 30 hodín
* Špeciálna rastlinná výroba - 67 hodín
* Všeobecné aspekty podnikania v agrosektore – 40 hodín
* Práca s dezinfekčnými prípravkami na profesionálne použitie a s prípravkami na reguláciu živočíšnych škodcov na profesionálne použitie
* Modul – Odborná príprava na overenie odbornej spôsobilosti na prácu s dezinfekčnými prípravkami na profesionálne použitie a na prácu s prípravkami na reguláciu živočíšnych škodcov na profesionálne použitie - 20 hodín
* Modul – Aktualizačná odborná príprava na prácu s dezinfekčnými prípravkami na profesionálne použitie a na prácu s prípravkami na reguláciu živočíšnych škodcov na profesionálne použitie  - 16 hodín

Rok 2015 bol v oblasti vzdelávania veľmi intenzívnym a to najmä z dôvodu nasadzovanie nových pravidiel a zmien vyplývajúcich z prijatého Programu rozvoja vidieka 2014 - 2020. Za rok 2015 sa celkovo realizovalo rôznych 84 vzdelávacích aktivít, ktorých sa zúčastnilo 4 369 osôb.

Ponuka vzdelávacích aktivít reagovala na schválený PRV na programové obdobie 2014 - 2020. V rámci opatrenia 10 - Agroenviromentálno-klimatické opatrenie bol realizovaný akreditovaný vzdelávací kurz v rozsahu 14 hodín, ktorého sa zúčastnilo 1 126 osôb. Kurz sa konal na rôznych miestach Slovenska ako Nitra, Košice, Vígľaš, Dlhá nad Oravou, Liptovská Teplička, Brezno, Dunajská Streda. Pre žiadateľov navýšenej priamej platby podľa § 12 ods. 2 nariadenia vlády SR č. 342/2014 sa realizoval akreditovaný vzdelávací kurz Základy podnikania a podporné opatrenie v agrosektore, ktorého sa zúčastnilo 125 mladých poľnohospodárov. Portfólio ponúkaných vzdelávacích aktivít reflektovalo na výzvy vyhlásené Pôdohospodárskou platobnou agentúrou. V 2015 bol najväčší záujem o semináre k nasledovným témam:

• Identifikácia a registrácia zvierat, životné podmienky zvierat, počet účastníkov 249

• Informačný seminár k podopatreniu 6.1 Pomoc na začatie podnikateľskej činnosti pre mladých poľnohospodárov, počet účastníkov 146

• Aktuálne zmeny v oblasti pozemkového práva, počet účastníkov 77

• Aktuálne pravidlá poskytovania podpôr od roku 2015, počet účastníkov 234

• Školenie vodohospodárov, počet účastníkov 44

• EKS – elektronické trhovisko, počet účastníkov 55

• Ekologické poľnohospodárstvo – konferencia, počet účastníkov 90

• Seminár pre dodávateľov množiteľského materiálu, počet účastníkov 120

• Zákon o odpadoch – nová etapa od 1.1.2016, počet účastníkov 35

V rámci kurzov zameraných na odborné vzdelávanie, akreditovaných Ministerstvom školstva, vedy, výskumu a športu SR podľa § 9 ods. 2 zákona č. 568/2009 Z. z. o celoživotnom vzdelávaní a o zmene a doplnení niektorých zákonov, sme v roku 2015 realizovali kurzy celkovo pre 717 osôb v týchto oblastiach:

• odbornú prípravu a aktualizačnú odbornú prípravu na prácu s veľmi toxickými látkami a zmesami a toxickými látkami a zmesami, ktoré absolvovalo celkovo 550 osôb,

• aktualizačnú odbornú prípravu na prácu s dezinfekčnými prípravkami na profesionálne použitie, ktorej sa zúčastnilo 28 osôb

• odbornú prípravu potrebnú na vydanie povolenia na prevádzkovanie liehovarníckeho závodu na pestovateľské pálenie, ktorej sa zúčastnilo 39 osôb

• zaškolenie a preškolenie ošetrovateľov ošípaných, ktoré absolvovalo 100 osôb.

Odbornú spôsobilosť v oblasti uvádzania prípravkov na ochranu rastlín v zmysle §32 ods. 6 zákona č. 405/2011 Z. z. o rastlinolekárskej starostlivosti a na základe poverenia MPRV SR č. 66/2012-100 zo dňa 16.1.2012 v roku 2015 získalo 190 vedúcich pracovníkov a 203 aplikátorov.

V oblasti bezpečnosti a ochrany zdravia pri práci a v oblasti požiarnej ochrany sa vzdelávacích aktivít v roku 2015 zúčastnilo celkovo 514 osôb. Vzdelávacie aktivity boli zamerané na nasledovné oblasti:

• Základná odborná príprava bezpečnostných technikov na základe oprávnenia Národného inšpektorátu práce SR č. VVZ-0229/09-01.2, počet absolventov - 31

• Aktualizačná odborná príprava bezpečnostných technikov a autorizovaných bezpečnostných technikov na základe oprávnenia Národného inšpektorátu práce SR č. VVZ-0229/09-01.2, počet absolventov - 36

• Základná odborná príprava technikov požiarnej ochrany na základe oprávnenia prezídia Hasičského a záchranného zboru č. 13/2015, počet absolventov - 37

• Ďalšia odborná príprava technikov požiarnej ochrany na základe oprávnenia prezídia Hasičského a záchranného zboru č. 13/2015, počet absolventov – 61

• Novela zákona č. 314/2001 Z.z. o ochrane pred požiarmi, počet účastníkov - 151

• Ochrana zdravia zamestnancov pri práci s expozíciou zdraviu škodlivým faktorom v pracovnom prostredí, počet účastníkov – 16

• Školenie o oblasti BOZP pre vedúcich pracovníkov páleníc, počet účastníkov - 89

• Pracovná zdravotná služba, počet účastníkov - 19

• Cestná doprava v roku 2015, počet účastníkov - 40

• Zaistenie BOZP technických zariadení v budovách - 34

Počas medzinárodnej poľnohospodárskej a potravinárskej výstavy AGROKOMPLEX 2015 v spolupráci so Zastúpením európskej komisie na Slovenku a internetovým portálom polnoinfo.sk sme pripravili a realizovali 4. ročník Diskusných okrúhlych stolov. Návštevníci výstavy sa mali možnosť zapojiť do diskusie na tému:

* Rôznorodá a vyvážená strava a jej vplyv na zdravie človeka
* Skúsenosti z implementácie Spoločnej poľnohospodárskej politiky a Programu rozvoja vidieka
* Príležitosť pre slovenský vidiek – Program rozvoja vidieka 2014 – 2020
* Ako ďalej v slovenskom sektore mlieka?
* Deň mladých farmárov, predstavenie úspešných hospodárov, ktoré aj napriek svojmu veku zanechali stopu v rozvoji svojho regiónu.

Graf 1

****

Prameň: Agroinštitút Nitra

Vypracoval: NPPC - VÚEPP

Okrem vyššie uvedených aktivít Agroinštitút Nitra, štátny podnik zo zdrojov Európskeho fondu regionálneho rozvoja pre programové obdobie 2014 – 2020 organizačne a technicky zabezpečoval realizáciu ôsmich konferencií zameraných na propagáciu Integrovaného regionálneho operačného programu s názvom „Implementáciu Integrovaného regionálneho operačného programu na programové obdobie 2014 - 2020“. Konferencia sa konala v nasledovných krajských mestách: Trenčín, Trnava, Prešov, Košice, Žilina, Banská Bystrica, Bratislava, Nitra.

Z PRV 2007 – 2013 z opatrenia 1.6 Odborné vzdelávanie a informačné aktivity bol v roku 2015 financovaný a ukončený projekt Poznatky z dodržiavania krížového plnenia žiadateľov a príjemcov podpory formou priamych platieb.

**Poradenský systém v pôdohospodárstve**

Činnosť Centra pôdohospodárskeho poradenstva a celoživotného vzdelávania /CPPaCV/ sa v roku 2015 sústredila na plnenie úloh vyplývajúcich z Rámcovej zmluvy o spolupráci s MPRV SR na rok 2015 – „Odborné vzdelávanie a podpora poradenských služieb v pôdohospodárstve“ v nasledovných oblastiach:

* Spravovanie Poradenského systému v pôdohospodárstve v zmysle § 16e, ods. 2 zákona č. 211/2013 Z.z.
* Tvorba a realizácia akreditovaných vzdelávacích programov a vzdelávacích modulov
* V rámci nového programového obdobia 2014 - 2020 implementácia Spoločnej poľnohospodárskej politiky a právnych predpisov do pôdohospodárskej praxe prostredníctvom odborného vzdelávania
* Zabezpečenie odborných študijných materiálov, metodík a príručiek pre poradcov a tiež pre odbornú poľnohospodársku verejnosť
* Koordinácia, rozvoj, aktualizácia a údržba informačného a komunikačného portálu Pôdohospodárskeho poradenského systému MPRV SR (www.agroporadenstvo.sk)

V súlade s Programom rozvoja vidieka SR 2014 – 2020  v spolupráci s MPRV SR a Národným lesníckym centrom vo Zvolene bola pripravená Koncepcia vzdelávania pôdohospodárskych poradcov na programové obdobie 2014 – 2020, ktorá bola schválená na porade vedenia ministerstva dňa 30.10.2015.

**Medzinárodné projekty**

V oblasti medzinárodnej spolupráce boli v roku 2015 realizované nasledovné projektové aktivity:

**FFJ:** FLAVORS & FRAGRANCES JOBS.  Projekt sa zaoberá problematikou vzdelávania a zamestnanosti v odvetví, kde trh neustále expanduje: profesiami, súvisiacimi s pestovaním a spracovaním liečivých a aromatických rastlín a rastlín využívaných v kozmetickom priemysle. V rámci projektu označované ako „príchute a vône“. Hlavné ciele projektu:

* Analýza potrieb v danom sektore
* Návrh vzdelávania v danom sektore
* Definovanie správnych postupov v rámci každej oblasti/krajiny
* Propagácia sektora

V rámci Erasmus+ Programme KA2 VET sme partnermi projektu **RESAVE** - RENEWABLE ENERGY SOURCES FOR AGRICULTURAL VOCATIONAL EDUCATION.

Projekt je zameraný na vývoj interaktívnych vzdelávacích materiálov, ktoré umožnia spoznať rôzne problémy a príležitosti, týkajúce sa využitia obnoviteľných zdrojov energie a z toho vyplývajúce environmentálne a konkurenčné výhody, technické a technologické charakteristiky existujúcich zariadení a takisto poskytnú možnosť získať zručnosti, potrebné k realizácii energetického plánu podnikov, racionálneho manažmentu podnikov a súvisiacich poľnohospodárskych a lesníckych aktivít.

Partneri projektu sú:

* Turecko - Ardahan University
* Taliansko - CIA Umbria
* Slovensko - Agroinštitút Nitra
* Grécko - PASEGES
* Poľsko - Wroclaw University of Environmental and Life Sciences
* Nemecko - FNR

V roku 2015 bola zahájený projekt RURALITY: RECOGNITION AND VALIDATION OF A CROSS COMPETENCE IN RURAL COMMUNITY DEVELOPMENT, realizovaný v rámci ERASMUS + - KEY ACTION 2: STRATEGIC PARTNERSHIPS

Hlavným cieľom projektu je vývin vzdelávacích osnov pre nový profesionálny profil „Agent rozvoja vidieka“ a manuálu pre podporu vzdelávacích aktivít v danej oblasti - rozvoj vidieka. Koordinátorom je španielska organizácia IRMA S.L.

Partnermi projektu sú:

* Španielsko - Fundacion Reserva de la Biosfera Alto Bernesga
* Španielsko - ADESPER
* Portugalsko - CoraNE
* Taliansko - CIA Toscana
* Bulharsko – INFOCENTER
* Turecko - Gaziosmanpasa University

**Oblasť informatiky**

**Agroinštitút Nitra, štátny podnik** v roku 2015 v rámci činnosti Centra informačných služieb a technológií, zabezpečoval plnenie úloh rezortu pôdohospodárstva a rozvoja vidieka pri poskytovaní informácií laickej i odbornej verejnosti prostredníctvom prevádzky aktualizovaných internetových stránok. Ďalej plnil úlohy súvisiace so zabezpečením účinného a efektívneho prístupu k informáciám a informačným zdrojom pre rezort pôdohospodárstva a rozvoja vidieka, úlohy vyplývajúce z medzinárodných záväzkov národného strediska AGRIS FAO, úlohy vyplývajúce z poskytovania a výmeny vedecko-technických informácií vo vzťahu k FAO (Depozitná knižnica FAO),  čím sprostredkovával informačné prepojenie rezortu s národným a medzinárodným prostredím.

V súlade s požiadavkami bola zabezpečená nepretržitá prevádzka, zálohovanie, spracovanie a aktualizácia webového sídla – internetových stránok MPRV SR, stránok Značka kvality SK, Politika kvality, projektu Školské ovocie, Registra zverejňovania ponúk prevodu vlastníctva poľnohospodárskeho pozemku, budovanie, technologická údržba a aktualizácia obsahu informačných nástrojov rezortu – Agrofórum a Agrokatalóg. Podľa pokynov a požiadaviek pracovníkov MPRV SR boli pravidelne vykonávané aktualizácie internetových stránok v požadovanom čase a kvalite.

V zmysle zabezpečenia úloh vyplývajúcich z medzinárodných záväzkov Agroinštitút Nitra, štátny podnik koordinoval prispievanie Slovenskej republiky do globálneho informačného systému pre poľnohospodársku vedu a technológiu AGRIS FAO. Za Slovenskú republiku sa v roku 2015 vyexportovalo do globálnej databázy AGRIS FAO 356 záznamov, ktoré boli spracované v Národnom stredisku, v Slovenskej poľnohospodárskej knižnici pri SPU Nitra, Slovenskej lesníckej a drevárskej knižnici pri TU Zvolen a na Ústave vedeckých informácií a knižnici Univerzity veterinárneho lekárstva a farmácie v Košiciach.

Depozitná knižnica FAO (DK FAO) je unikátne špecializované knižnično-informačné pracovisko so zameraním na poľnohospodárstvo, výživu, potravinárstvo, lesníctvo a rozvoj vidieka. Plní úlohy vyplývajúce z poskytovania a výmeny vedecko-technických informácií vo vzťahu k FAO. Fond DK FAO na konci roka 2015 obsahoval 2 209 publikácií. Všetky dokumenty boli spracované podľa príslušných ISO noriem a pravidiel pre popis dokumentov a záznamy boli uvedené v prírastkovom zozname (tlačená a elektronická verzia) a v súbornom katalógu knižničného fondu rezortu pôdohospodárstva Agrokatalóg. Agrokatalóg obsahoval na konci roka 89 346 záznamov.

**Celoživotné vzdelávanie zabezpečované Inštitútom vzdelávania veterinárnych lekárov v roku 2015**

Inštitút vzdelávania veterinárnych lekárov (ďalej len „IVVL“) je vzdelávacie a kongresové zariadenie Ministerstva pôdohospodárstva a rozvoja vidieka SR primárne zamerané na rozvoj ľudských zdrojov. Dôraz je kladený na ďalšie vzdelávania zamestnancov organizácií Štátnej veterinárnej a potravinovej správy SR (ďalej len „ŠVPS SR“) v oblastiach zdravia a ochrany zvierat, zahraničných vzťahov, dovozov a vývozov, hygieny krmív, ekológie a veterinárnej farmácie, hygieny produktov živočíšneho pôvodu, kontroly potravín rastlinného pôvodu, rýchleho výstražného systému a certifikácie a laboratórnej diagnostiky.

V súlade so zákonom č. 39/2007 Z. z. o veterinárnej starostlivosti v znení neskorších predpisov a v zmysle vyhlášky Ministerstva pôdohospodárstva SR č. 480/2007 Z. z., o postgraduálnom vzdelávaní veterinárnych lekárov a ďalšom vzdelávaní zamestnancov orgánov veterinárnej správy a úradných veterinárnych laboratórií IVVL **v roku 2015 zrealizoval 34 vzdelávacích aktivít pre 1 857 zamestnancov** **štruktúry ŠVPS SR** (Tab. 3, body 1. - 9.). Obsahová náplň školení aktuálne reagovala na požiadavky výkonu všetkých odborných činností.

V rámci Národného programu vzdelávania (Tab. 3, bod 1.-6.) v **oblasti zdravia a ochrany zvierat** počas školení odzneli témy, obsah ktorých bol v súlade so všetkými veterinárnymi požiadavkami na zdravie zvierat, na produkty živočíšneho pôvodu, vrátane vedľajších živočíšnych produktov v záujme ochrany zdravia ľudí. Lektori **Odboru zdravia a ochrany zvierat ŠVPS SR** v spolupráci s Odborom hygieny krmív ekológie a veterinárnej farmácie ŠVPS SR a v spolupráci s vybranými inšpektormi regionálnych veterinárnych a potravinových správ pripravili výber tém, ktoré boli prínosom pre výkon činností úradnej a veterinárnej praxe. Jednotlivé aktivity boli zamerané predovšetkým na oblasť nákazovej situácie v Európe a v SR: bluetongue, besnota – opatrenia prijaté EÚ, ČR a SR, africký mor ošípaných, sopľavka – výskyt ochorenia v Nemecku, Salmonelové infekcie – nákazová situácia v Európe a prijaté opatrenia, plán VPO, infekčná anémia koní, národné pohotovostné plány a eradikačné programy na rok 2015. Vzdelávanie bolo ďalej zamerané na: veterinárny informačný systém, usmernenie na výkon schvaľovania bitúnkov podľa Nariadenia Rady č. 1099/2009, dodržiavanie požiadaviek na ochranu zvierat používaných na vedecké alebo vzdelávacie účely podľa Nariadenia vlády č. 377/2012 Z. z. ako aj na aktuálne poznatky o zdravotnej situácii včelstiev, ochrany nosníc a brojlerov, výklad usmernenia vo veci ukladania opatrení pri výkone veterinárnych kontrol podľa zákona č. 39/2007 Z. z. K ďalším témam patrili aktuálne informácie v ochrane zvierat chovaných na hospodárske účely, ochrana spoločenských zvierat a zvierat používaných v cirkusoch. Predmetom vzdelávania bola aj nová legislatíva v súvislosti s identifikáciou a registráciou hospodárskych zvierat a metodický pokyn na kontrolu krížového plnenia.

**Odbor zahraničných vzťahov, dovozov a vývozov ŠVPS SR** zameral obsah školení najmä na aktuálne zmeny týkajúce sa dovozov a vývozov zvierat, dovozné kontroly v EÚ, nákazovú situáciu v EÚ a vo svete, systém WAHID a WAHIS (World Animal Health Information Database/System) a na premiestňovanie spoločenských zvierat. Témami školení bol aj dovoz komodít podľa nariadenia (EÚ) č. 142/2011 (perie, vlna), informačný systém TRACES, zhodnotenie a závery z misie FVO, dovoz VŽP - (vzorky na výskum a diagnostiku, obchodné vzorky), kontroly potravín neživočíšneho pôvodu, označovanie produktov živočíšneho pôvodu, analýza rizík zavlečenia afrického moru ošípaných, aktuálna problematika hraničných inšpekčných kontrol, dovoz živočíšnych produktov – určitých mäsových výrobkov, opracovaných žalúdkov, močových mechúrov a živočíšnych čriev.

Predmetom školení inšpektorov z **Odboru hygieny krmív, ekológie a veterinárnej farmácie ŠVPS SR** boli témy zamerané najmä na: úradné veterinárne kontroly krmív, odber vzoriek krmív, vedľajšie produkty (výroba, predaj potravín rastlinného pôvodu), schvaľovanie a povoľovanie skrmovania, TRACES, hygiena krmív, zákaz skrmovania kuchynského odpadu, kŕmne doplnkové látky, zásielky, hlásenia a kontrola v mieste určenia. Veterinárni inšpektori sa oboznámili s Metodickým pokynom na rok 2016 – štátny veterinárny farmaceutický dozor a legislatívou v oblasti veterinárnej farmácie. Zaujímavou bola problematika bioplynových staníc, postup schvaľovania prevádzkarní podľa nariadenia (ES) č. 1069/2009 a nariadenia (EÚ) č. 142/2011. Predmetná problematika bola obohatená o praktické cvičenie v teréne na prevádzkarni - bioplynová stanica z hygienizáciou – BS-KE36SK - ČOV Košice, Kokšov – Bakša. Súčasťou vzdelávacích aktivít v uvedenej oblasti bol i Národný plán kontroly rezíduív živých zvieratách a v produktoch živočíšneho pôvodu, Monitoringu poľovnej zveri a rýb, Program RHK, ktorý pozostáva z dlhodobého plošného sledovania vybraných komodít vhodných na indikáciu prieniku umelých rádionuklidov do potravinového reťazca človeka a ESVAC – informácie, aktuality, trendy, vyhodnotenie „spotreby veterinárnych liekov“.

Úlohy **Odboru hygieny produktov živočíšneho pôvodu ŠVPS SR** boli premietnuté do vzdelávacích programov, témy ktorých boli rozdelené podľa okruhov kontroly na úradné veterinárne kontroly v sektoroch: mlieko - salaše, mliekarne, čerstvé mäso domácich kopytníkov, čerstvé mäso hydiny, vajcia, med, zverina, ďalej na analýzu výsledkov vnútorných auditov, podnetov a sťažností, plánovanie a odber vzoriek na rok 2015. Odzneli témy, ktoré výstižne charakterizovali aktuálnu situáciu na úseku zabíjania domácich kopytníkov, osobitné požiadavky v prípade úradnej prehliadky post mortem u ošípaných a dodržiavanie hygienických ukazovateľov pri jatočnom opracovaní tiel domácich kopytníkov (Nariadenie Komisie EÚ č. 219/2014, pokiaľ ide o osobitné požiadavky v prípade prehliadky post mortem domácich ošípaných). Ďalej bolo vzdelávanie zamerané na úradný odber, zasielanie a analýzy vzoriek na Salmonelu a úradné kontroly produktov rybolovu a požiadavky na informácie pre spotrebiteľov. Tiež boli prezentované skúsenosti z auditu FVO DG (SANTE)/2015-7375.

**Odbor kontroly potravín rastlinného pôvodu ŠVPS SR** sa zameral na vzdelávanie svojich inšpektorov v oblasti počítačového program KIČ, informačného systému KOBRA, na informačné systémy a certifikáciu živočíšnych produktov a zvierat, kontrolu čerstvého ovocia a správne konanie.V oblasti kontroly krížového plnenia bol kladený dôraz na výkon a systém kontroly, platnú legislatívu, kompetencie ŠVPS SR, na systém auditov a kontrolné zistenia. Pozornosť bola venovaná aj novému Manuálu na kontrolu dovozu potravín neživočíšneho pôvodu z tretích krajín. V oblasti kontroly obchodnej kvality čerstvého ovocia a zeleniny to bola najmä obchodná norma pre šaláty, endíviu a eskariol a obchodná norma pre jablká. Rozhodovania v odvolacích konaniach, dovozy z tretích krajín, predaj na diaľku, tabakové výrobky a aktuálna problematika označovania alkoholických nápojov boli takisto predmetom vzdelávania. V rámci novej legislatívy sa dôraz kládol na novelu zákona o potravinách č. 30/2015 a novelu vyhlášky o pekárskych výrobkoch, cukrárskych výrobkoch a cestovinách.

Všetky témy, ktoré odzneli v školeniach v rámci Národného programu vzdelávania boli odprednášané na vysokej odbornej úrovni. Súčasťou viacerých školení boli aj porady jednotlivých odborov ŠVPS SR.

Ďalšie vzdelávanie zamestnancov štruktúry ŠVPS SR zahŕňalo atestačnú prípravu 1. stupňa, atestačnú prípravu 2. stupňa a atestačnú skúšku 2. stupňa v intenciách vyhlášky MP SR č. 480/2007 Z. z. a v nadväznosti na „Koncepciu celoživotného vzdelávania orgánov veterinárnej správy“. Program atestačnej prípravy bol zameraný na prípravu záverečnej práce, na oblasť legislatívy - správneho konania, na veterinárne a úradné kontroly potravín živočíšneho pôvodu, na audit FVO, schvaľovanie bitúnkov, zdravotnú situáciu včelstviev, aktuálne informácie TSE a rozsah ŠRM, Bluetongue, Infekčnú anémiu koní, Africký mor ošípaných a zdravia zvierat v chovoch hydiny. Atestačná príprava 1. stupňa bola realizovaná v troch sústredeniach za účasti 13 frekventantov z toho traja mimo organizácií ŠVPS SR. Atestačnej prípravy na atestačnú skúšku 2. stupňa sa zúčastnilo 7 zamestnancov organizácií štruktúry ŠVPS SR v odbore Hygiena produktov živočíšneho pôvodu a bezpečnosť potravín. Atestačnú skúšku 2. stupňa v roku 2015 v odbore Zdravie zvierat a ochrana zvierat obhájila pred skúšobným senátom 1 zamestnankyňa ŠVPS SR a 1 súkromná veterinárna lekárka.

IVVL realizuje vzdelávacie programy aj pre ostatných **pracovníkov agropotravinárského sektoru**, kde vrámci **74 vzdelávacích odborných veterinárskych aktivít vyškolil 1855 účastníkov** ( Tab.3, bod 10.-22.) .

Akreditované vzdelávacie aktivity MŠVVaŠ SR:

- **Ochrana zvierat pri preprave**, vychádzajúca z Nariadenia Rady (ES) č. 1/2005 o ochrane zvierat počas prepravy a s ňou súvisiacich činností a o zmene a doplnení smerníc, bola v roku 2015 realizovaná v 11 behoch, počas ktorých sa vyškolilo 218 účastníkov,

- **Ochrana zvierat počas usmrcovania**, v rámci Nariadenia vlády SR č. 432/2012 Z. z., ktorým sa ustanovujú požiadavky na ochranu zvierat počas usmrcovania, a ich vyplývajúcej povinnosti usmrcovať zvieratá len vyškolenou odborne spôsobilou osobou, v rámci 9 školení bolo vyškolených 263 osôb,

- **Ochrana zvierat používaných na vedecké účely**, v súlade s Nariadením vlády SR č. 377/2012 Z. z., ktorým sa ustanovujú požiadavky na ochranu zvierat používaných na vedecké účely alebo vzdelávacie účely a Vyhlášky MPRV SR č. 436/2012 Z. z., bolo vyškolených 677 vedeckých pracovníkov participujúcich na vykonávaní postupov v zariadení, na navrhovaní postupov a projektov a starostlivosti o zvieratá.

Odborné vzdelávacie aktivity pre ostatné cieľové skupiny:

- **Odchyt túlavých zvierat,** v rámci ktorého sa v roku 2015 vyškolilo v troch termínoch 45 osôb,

- **Školenie poľovníkov o hygiene zveriny a ochrane zdravia ľudí,** cieľom ktorého je získať odbornú spôsobilosť na prvotné vyšetrenie zveri na mieste po ulovení so zameraním na hygienu zveriny a bezpečnosť potravín. V roku 2015 bolo v 5 behoch vyškolených 139 osôb. V rámci preškoľovania vyškolených osôb sa uskutočnilo 12 termínov preškolení s účasťou 299 osôb. Legislatívny rámec vzdelávania tvorili vybrané nariadenia EÚ, Vyhláška Ministerstva pôdohospodárstva a rozvoja vidieka SR č. 13 z 13. januára 2012, ktorou sa ustanovujú podrobnosti o skúškach poľovníkov o hygiene zveriny a ochrane zdravia osôb, o vedení evidencie a o požadovaných hláseniach a Metodický pokyn ŠVPS SR č. 10/2012 - Skúšky poľovníkov, vedenie evidencie a požadované hlásenia,

- **Minimálne pravidlá kurčiat na produkciu mäsa,** ktorým sa vyškolilo 14 osôb,

- **Mladý veterinár v praxi** -projekt zrealizovaný v spolupráci so Strednou odbornou školou veterinárskou, v rámci ktorého sa vyškolilo 35 pedagogických pracovníkov,

**Celkovo v roku 2015 bolo zrealizovaných 108 vzdelávacích aktivít s počtom účastníkov 3 712.**

**Vzdelávacie aktivity organizované IVVL v roku 2014** Tabuľka 3

|  |  |  |  |
| --- | --- | --- | --- |
| **Por.č.** | **Názov vzdelávacej aktivity** | **Počet**  **aktivít** | **Počet účastníkov** |
| **I. Celoživotné vzdelávanie zamestnancov organizácií ŠVPS SR** | | | |
| **A: Národný program vzdelávania podľa odborných činností** | | | |
| 1. | Zdravie a ochrana zvierat | 5 | 367 |
| 2. | Zahraničné vzťahy, dovozy a vývozy | 2 | 21 |
| 3. | Hygieny krmív, ekológie a veterinárnej farmácie | 5 | 247 |
| 4. | Hygiena produktov živočíšneho pôvodu | 6 | 556 |
| 5. | Kontrola potravín rastlinného pôvodu | 6 | 581 |
| 6. | Organizácia trhu | 5 | 64 |
| *Spolu: Národný program* | | ***29*** | ***1 836*** |
| **B: Ďalšie vzdelávanie** | | | |
| 7. | Atestačná príprava 1. stupňa | 3 | 13 |
| 8. | Atestačná príprava 2. stupňa | 1 | 7 |
| 9. | Atestačná skúška 2. stupňa | 1 | 1 |
| *Spolu: Ďalšie vzdelávanie* | | *5* | *21* |
| *Spolu A+B: Zamestnanci organizácií ŠVPS SR* | | ***34*** | ***1 857*** |
| **II. Vzdelávacie aktivity pre ostatné cieľové skupiny** | | | |
| 10. | Odchyt túlavých zvierat | 3 | 45 |
| 11. | Ochrana zvierat pri preprave | 11 | 218 |
| 12. | Školenie poľovníkov o hygiene zveriny a ochrane zdravia ľudí | 5 | 139 |
| 13. | Skúšky poľovníkov | 10 | 137 |
| 14. | Preškolenie poľovníkov | 12 | 299 |
| 15. | Ochrana zvierat počas usmrcovania | 9 | 263 |
| 16. | Ochrana zvierat používaných na vedecké účely | 14 | 677 |
| 17. | Projekt „Mladý veterinár v praxi“ – SOŠV Barca | 9 | 35 |
| 18. | Premiestňovanie spoločenských zvierat \* | - | 12 |
| 19. | Africký mor ošípaných \*\* | - | 12 |
| 20. | Atestačná príprava na atestačnú skúšku 1. st. \*\*\* | - | 3 |
| 21. | Atestačná skúška 2. stupňa \*\*\*\* | - | 1 |
| 22. | Minimálne pravidlá ochrany kurčiat na produkciu mäsa | 1 | 14 |
| *Spolu: Ostatné cieľové skupiny* | | ***74*** | ***1 855*** |
|  | | ***79*** | ***1 878*** |
| **Spolu počet aktivít a počet účastníkov k 31.12.2014** | | **108** | **3 712** |

Poznámka:

\*Účastníci mimo podriadených organizácii ŠVPS SR v rámci bodu 8. a 9.

\*\*Zamestnanci potravinárskych firiem a spoločností v rámci bodu 14.

## Informatika

**Ministerstvo pôdohospodárstva a rozvoja vidieka Slovenskej republiky** (ďalej len „MPRV SR“) v rámci celého rezortu pokračuje v koordinácii činností  súvisiacich so zabezpečovaním povinností vyplývajúcich zo zákona č. 3/2010 Z. z. o národnej infraštruktúre pre priestorové informácie (NIPI) a smernice Európskeho parlamentu a Rady 2007/2/ES, ktorou sa zriaďuje Infraštruktúra pre priestorové informácie v Európskom spoločenstve (INSPIRE).

V zmysle zákona č. 305/2013 Z. z. o e-Governmente boli v rámci rezortu identifikované služby vhodné na elektronizáciu a následne bola rozpracovaná štúdia elektronizácie vybraných služieb rezortu MPRV SR.

Ministerstvo realizovalo rekonfiguráciu sieťovej infraštruktúry pre pripojenie do štátnej siete GOVNET2. Bola prenesená a opäť sprevádzkovaná infraštruktúra dislokovanej časti MPRV SR – APRR z lokality Apollo BC 2/B do priestorov Reding Tower, Račianska 153/B, Bratislava.

V rámci projektu e - KOLOK bola vykonaná konfigurácia sieťového pripojenia, ktorá zabezpečila integráciu služby na ÚPVS.

V rámci technickej vybavenosti prebehli konfigurácie rezortnej konsolidovanej infraštruktúry.

Za účelom školenia zamestnancov pracujúcich so systémom SAP boli dočasne zriadené školiace pracoviská v Bratislave, Nitre a Košiciach.

V priebehu roku 2015 boli jednotlivé moduly ekonomického informačného systému SAP (ďalej „SAP EIS“) prispôsobované potrebám používateľov podľa ich požiadaviek, následkom čoho bola zefektívnená prevádzka SAP EIS na MPRV SR. Zároveň došlo k optimalizácii licencií SAP, čo výrazne prispelo k zníženiu nákladov za poskytované služby podpory k softvéru SAP.

**Štátna veterinárna a potravinová správa SR** v roku 2015 venovala úsilie rozvoju veterinárneho informačného systému „VIS“, ktorého uplatnenie je nevyhnutné na riešenie veterinárnych úloh na jednotlivých stupňoch riadenia. Taktiež sa pokračovalo v uplatňovaní celoslovenského sieťového programu na kontrolnú inšpekčnú činnosť – „KIČ“ (produkt odboru informatiky ŠVPS SR) prostredníctvom virtuálnej privátnej siete „VPN“.

**Pôdohospodárska platobná agentúra** (ďalej len „PPA“), pokračovala v realizácii prác na úpravách a rozvoji vybraných funkcionalít aplikačného programového vybavenia Integrovaného administratívneho a kontrolného systému a Agrárneho informačného systému s dôrazom na implementáciu reformy Spoločnej poľnohospodárskej politiky na podmienky programového obdobia 2014 – 2020 a ďalšie strategické dokumenty, ktoré sú pre PPA záväzné.

Serverová infraštruktúra v PPA je prevažne založená na softvérových riešeniach firmy Microsoft ako aj na iných technologických platformách. Pozostáva z dvoch identických fyzických HP Blade zostáv. Na blade serveroch PPA prevádzkuje 67 virtuálnych serverov technológiou Microsoft Hyper-V, čo znamená 50 % nárast virtualizácie oproti roku 2014. Takýmto navýšením využitia virtuálnych serverov PPA znížila finančné náklady na prevádzku a zároveň tým prispieva k zníženiu záťaže životného prostredia.

**Ústredný kontrolný a skúšobný ústav poľnohospodársky** v roku 2015 dokončil modernizáciu optickej siete na centrále UKSUP na Matuškovej 21. Boli obstarané zvyšné aktívne prvky tak aby bol ÚKSÚP pripravený na vyšší nápor na dátovú komunikáciu, vzhľadom na náročnejšie informačné systémy IS, ktoré sú pripravované do budúcnosti aj vzhľadom na pripravovanú migráciu IS do vládneho dátového centra, prípadne na VOIP technológiu.

Súčasné registre zatiaľ neposkytujú relevantné elektronické služby z pohľadu žiadateľov, ani nie sú prepojené s inými IS iných orgánov verejnej správy, tak aby bola zabezpečená elektronická výmena informácií medzi orgánmi verejnej správy. Výnimkou sú statické informácie zverejnené na webovej stránke ako sú predgenerované formuláre a žiadosti, publikované informácie ako výročné správy, vestníky, výstražné správy atď. Tento stav by čiastočne malo riešiť spustenie nového IS POR a interného komunikačného rozhrania (zjednodušene intranet), ktorý sa bude realizovať v priebehu roka 2016.

V rámci projektu CEP bolo začiatkom roku 2015 spustených do ostrej prevádzky 8 agiedn/procesov za UKSUP ako elektronické služby pre potreby žiadateľov.

Začiatkom roku 2015 bola spustená do ostrej prevádzky nová webová stránka ÚKSÚP-u [www.uksup.sk](http://www.uksup.sk).

**Agroinštitút Nitra, štátny podnik** v roku 2015, v rámci činnosti Centra informačných služieb a technológií, zabezpečoval plnenie úloh rezortu pôdohospodárstva a rozvoja vidieka pri poskytovaní informácií laickej i odbornej verejnosti prostredníctvom prevádzky aktualizovaných internetových stránok. V súlade s požiadavkami bola zabezpečená nepretržitá prevádzka, zálohovanie, spracovanie a aktualizácia webového sídla – internetových stránok MPRV SR, stránok Značka kvality SK, Politika kvality, projektu Školské ovocie, Registra zverejňovania ponúk prevodu vlastníctva poľnohospodárskeho pozemku, budovanie, technologická údržba a aktualizácia obsahu informačných nástrojov rezortu – Agrofórum a Agrokatalóg. V súlade s rámcovou zmluvou o spolupráci bola zabezpečená koordinácia, rozvoj, aktualizácia a údržba informačného a komunikačného portálu Pôdohospodárskeho poradenského systému MPRV SR www.agroporadenstvo.sk. V roku 2015 navštívilo stránku Agroporadenstva celkovo 1 729 832 užívateľov, z toho bolo 250 628 unikátnych návštevníkov.

**Agentúra pre rozvoj vidieka (ARVI), Nitra** pomáha zhromažďovať, analyzovať a šíriť informácie v oblasti rozvoja vidieka, zabezpečovať spätnú väzbu zodpovedným orgánom vo vzťahu k rozvoju vidieka, podporovať aktivity trvalo udržateľného, vyváženého sociálno-ekonomického rozvoja vidieckych sídiel, poskytovať poradenstvo potenciálnym a existujúcim podnikateľským subjektom, verejnému a neziskovému sektoru na vidieku k ich činnosti zameranej na rozvoj vidieka. Hlavným komunikačným a propagačným nástrojom Národnej siete rozvoja vidieka SR (ďalej len „NSRV SR“) je webové sídlo (webová stránka) NSRV SR. V roku 2015 prešlo webové sídlo NSRV SR procesom kompletnej zmeny dizajnu, s ktorou sú spojené i obsahové a grafické úpravy. Zmena sa pozitívne prejavila vo zvýšení celkovej kvality stránky, je prehľadnejšia i atraktívnejšia zároveň. V rámci Informačného servisu pribudli nové rubriky: *Detský kútik* (zaujímavosti o poľnohospodárstve a farmárskych produktoch spracované hravou formou) a *Niečo o EÚ*. Pre ešte širší komunikačný záber je na webovej stránke i odkaz na facebookové sídlo NSRV SR, na ktorom sú priebežne zverejňované bližšie informácie o aktuálnom dianí. Priestor na webovej stránke je venovaný aj miestnym akčným skupinám (MAS) na Slovensku.

**Národné poľnohospodárske a potravinárske centrum** **(NPPC)** **Lužianky**

V roku 2015 sa na **Výskumnom ústave živočíšnej výroby v Lužiankach** realizovala v rámci projektu Revital obnova infraštruktúry LAN , t.j. aktívnych aj pasívnych sieťových prvkov, doplnenie strojového parku osobných počítačov zariadeniami s aktuálnymi (podporovanými) operačnými systémami a kancelárskymi balíkmi a objekty boli vybavené sústavou access pointov pre wifi pripojenie mobilných zariadení. Bol zrealizovaný webový prístup k fondu knižnice VÚŽV.

Vo **Výskumnom ústave trávnych porastov a horských pasienkov Banská Bystrica** v rámci projektu Klimatický park „Programu cezhraničnej spolupráce Maďarská republika – Slovenská republika 2007-2013 “zriadili informačnú kanceláriu vybavenú multimediálnym projektorom, stolným PC s monitorom a farebným MF zariadením, dvomi NB a wifi prístupovým bodom. V rámci horeuvedeného projektu bola do laboratórneho systému IRIS generovaná nová aplikácia pre zber a vyhodnotenie údajov z terénu a  vytvorená internetová stránka projektu.

Vo **Výskumnom ústave pôdoznalectva a ochrany pôdy (VÚPOP) Bratislava** za účelom plnenia odborných úloh a projektov v rámci kontraktov s MPRV SR a PPA ako aj v rámci výskumných úloh sa priebežne počas roka 2015 aktualizovali priestorové vrstvy a datasety.

Jedná sa najmä o register poľnohospodárskych produkčných blokov (LPIS), vrstvu bonitovaných pôdno-ekologických jednotiek (BPEJ) ako odbornej činnosti Pôdnej služby. Aktualizovali sa aj informačné systémy národného systému pre odhad úrod a produkciu poľnohospodárskych plodín, GIS vrstvy pre informatizáciu a kontrolu „Dobrých poľnohospodárskych a environmentálnych podmienok“ (GAEC), oblasti ekologického záujmu EFA, citlivých TTP a register pre pestovanie plodín na výrobu biopalív.

V roku 2015l na základe podmienok 3. akčného programu súvisiaceho s ochranou vôd pred znečistením dusičnanmi z poľnohospodárskych zdrojov a pripomienok pracovníkov ÚKSUP sa začal budovať *harmonizovaný registračno-informačný systému (HRIS)*. Systém obsahuje 3 základné moduly: pre žiadateľa, pre schvaľovateľa žiadosti a pre kontrolnú činnosť. Všetky moduly boli postupne upravované podľa požiadaviek pracovníkov ÚKSUP, tak aby podľa možností zjednodušilo používanie v prípade automatizovaných akcií (automatické prepojenie na meteogram SHMÚ, automatická kontrola niektorých parametrov, prednastavené zoznamy a pod.). V systéme sa registrujú užívatelia poľnohospodárskej pôdy, ktorí žiadajú o výnimku aplikácie hnojív s obsahom dusíka v zakázanom období. Tento systém im umožňuje predložiť žiadosť elektronicky, čo urýchli celý proces schvaľovania. Zároveň má žiadateľ a aj kontrolná inštitúcia (ÚKSUP) prehľad o jeho predchádzajúcich žiadostiach.

Web aplikácia HRIS na udeľovanie výnimiek na aplikácie dusíkatých hnojív v zakázanom období bola spustená dňa 1.2.2016. V ďalšom období sa predpokladá ďalšie dopĺňanie a úpravy systému na základe požiadaviek praxe.